**Sajtóközlemény**

**Befejeződött a TEDEJ Agrártermelő és Szolgáltató Zrt.**

**K+F versenyképességi és kiválósági együttműködések programban megvalósított projektje**

**2022 / 01 / 28**

A TEDEJ Agrártermelő és Szolgáltató Zrt. tedeji telephelyén befejezésre került a „Proteomill – lucerna alapú fehérjetermékeket és egyéb növényi termékeket előállító termesztési és feldolgozási technológia, valamint mintaüzem kialakítása” című projekt a Széchenyi 2020 program keretében elnyert 71,42% támogatási intenzitású, 1,2796 milliárd forintos vissza nem térítendő európai uniós támogatás segítségével.

A TEDEJ Zrt. 1949 óta foglalkozik szántóföldi takarmány-termesztéssel, tápgyártással, állattenyésztéssel és a hús értékesítésével. Évente 3000 t élő sertést, 500 t húsmarhát, 7 M liter tejet állít elő saját termesztésű takarmányok felhasználásával.

Projektünk célja lucerna zöld biomasszájából biotechnológiai kutatás-fejlesztési tevékenység keretében és saját új generációs fehérje kinyerési technológiával 15-55%-os fehérjetartalmú takarmányokat, illetve takarmány alapanyagokat, ipari rostot és egyéb értékesíthető termékeket előállító, teljesen magyar innovációnak tekinthető üzem és agrotechnika kifejlesztése volt. A technológia felvázolt termelési sebességével kiválthatunk hazánk szójafehérje igényének 50%-ával egyenértékű szójaimportot. A projekt nagy hatással lesz a hazai és a nemzetközi növénytermesztés-állattenyésztés zöldítésére, fenntarthatóságára, jövedelmezőségére és alternatívát nyújthat a globális fehérjehiányra. A projekt keretén belül elsősorban termékek előállítására irányuló kísérleti fejlesztési tevékenységek, valamin ezek alapjául szolgáló alkalmazott kutatási tevékenységek kerültek megvalósításra.

A GINOP-2.2.1-15-2017-00051 számú projekt a Széchenyi 2020 program keretében, 2022.01.28-án valósult meg, a 71,42% támogatási arányú, 1 279 649 286 forintos európai uniós támogatás segítségével.

A projektről bővebb információt a <http://www.tedejrt.hu/proteomill/> oldalon olvashatnak.

**További információ kérhető:**

Deme Albert

Telefon: +36(70)9401029

E-mail: demealbert@tedejrt.hu